KOMMISSIONENS FORORDNING (EF) Nr. 1069/1999

af 25. maj 1999

om tilpasning af Rådets forordning (EØF) nr. 3922/91 til den videnskabelige og tekniske udvikling

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3922/91 af 16. december 1991 om harmonisering af tekniske krav og administrative procedurer inden for civil luftfart(1), senest ændret ved forordning (EF) nr. 2176/96(2), særlig artikel 11, og

ud fra følgende betragtninger:

(1) Ifølge forordning (EØF) nr. 3922/91 foretager Kommissionen de nødvendige ændringer i de fælles tekniske krav og administrative procedurer anført i bilag II til forordningen, når den videnskabelige og tekniske udvikling kræver det; sådanne ændringer er nu nødvendige, specielt for at forbedre kravene til sikkerheden;

(2) JAR 1 - "Definitions" (definitioner og forkortelser) er ændret for at indføre yderligere definitioner af relevans for erhvervsmæssig lufttransport;

(3) JAR 22 - "Sailplanes and powered sailplanes" (svævefly og motorsvævefly) er ændret for at indføre konceptet "self sustaining powered sailplanes" og opdatere underafsnittene hertil;

(4) JAR 25 - "Large Aeroplanes" (store flyvemaskiner) er ændret for at medtage vedtagne ændringer i den tilsvarende amerikanske forskrift (FAR 25) og for at indføre nye krav i medfør af harmoniseringstiltagene i JAA/FAA-regi og forbedre kravene til APU (hjælpemotoranordninger) og automatpiloter;

(5) JAR AWO - "All Weather Operations" (altvejrsoperationer) er ændret for at indføre krav i forbindelse med blandt andet indflyvning og landing med en motor ude af drift;

(6) JAR E - "Engines" (motorer) er ændret for at indføre nye krav i medfør af harmoniseringstiltagene i JAA/FAA-regi og med henblik på bedre overensstemmelse med JAR-21 og andre JAR;

(7) JAR P - "Propellers" (propeller) er ændret med henblik på overensstemmelse med JAR-21;

(8) JAR APU - "Auxiliary Power Units" (hjælpemotoranordninger) er ændret med henblik på overensstemmelse med JAR-21;

(9) JAR TSO - "Technical Standard Orders" (tekniske standardordrer) er ændret med henblik på en revidering af eksisterende TSO og indførelse af nye TSO (f.eks. cockpit voice recorders);

(10) foranstaltningerne i denne forordning er i overensstemmelse med udtalelse fra Udvalget for Regler om Flysikkerhed(3) -

UDSTEDT FØLGENDE FORORDNING:

Artikel 1

Bilag II til forordning (EØF) nr. 3922/91 erstattes af bilaget til denne forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. maj 1999.

På Kommissionens vegne

Neil KINNOCK

Medlem af Kommissionen

(1) EFT L 373 af 31.12.1991, s. 4.

(2) EFT L 291 af 14.11.1996, s. 15.

(3) Udvalget for Regler om Flysikkerhed, skriftlig høring af 4. februar 1999.

BILAG

"BILAG II

Liste over gældende forskrifter omfattende de i artikel 3 nævnte fælles tekniske krav og administrative procedurer

1. Generelt og procedurer

>TABELPOSITION>

2. Typecertificering af produkter og dele

>TABELPOSITION>"